ควรเก็บเงินเท่าไหร่ก่อนเกษียณ
ปกติแล้วคนเราจะใช้เวลา 20 ปีแรกไปกับการศึกษา ต่อมาจึงเริ่มทำงาน กว่าจะลงหลักปักฐานได้มั่นคง ก็ตอนอายุ 30 -40 ปี จึงค่อยนึกถึงการวางแผนเกษียณ เพื่อให้มีเงินใช้ในบั้นปลายชีวิต การทำแบบนี้อาจจะเป็นคนส่วนใหญ่ที่คิดว่าเริ่มช้าไปหรือเปล่า แต่ยังดีกว่าการไม่ทำอะไรเลย 4 ขั้นตอนออมเพื่อเกษียณ ถึงแม้จะเริ่มช้า แต่สามารถมีเงินใช้สบาย ๆ แน่นอน 1. ถามตัวเองว่า เราอยากใช้ชีวิตแบบไหน ? การวางแผนมักจะออกแบบตามไลฟ์สไตล์ของเรา ลองถามตัวเองดูว่าหลังเกษียณแล้ว เราอยากจะใช้ชีวิตแบบไหน? มีวิธีประเมินเงินอยู่เกษียณแบบง่ายๆอยู่ 2 วิธี สูตรที่ 1 : คิดจากรายได้ก่อนเกษียณ คำนวณจาก 70 % ของเงินเดือนปีสุดท้ายก่อนเกษียณ สูตรที่ 2 : คิดจากรายจ่ายก่อนเกษียณ คำนวณจาก 70 % ของรายจ่ายปีสุดท้ายก่อนเกษียณ  เมื่อได้จำนวนเงินแล้วนำไปคูณด้วยจำนวนเดือนที่ตั้งเป้าหมายว่าต้องใช้อีกกี่ปี  2. ตั้งเป้าหมายที่เป็นไปได้ รู้จักประมาณตัวเอง เมื่อรู้เป้าหมายว่าเราต้องการเงินเท่าไหร่ เพื่อใช้ตอนเกษียณแล้ว แต่เงินส่วนนี้มันสามารถงอกเงยต่อไปได้เป็น “อัตราผลตอบแทน” ถ้าเรามีความรู้ในการลงทุน วางเงินไว้ถูกที่ เงินก็จะเติบโตได้มากขึ้น ซึ่งการลงทุนที่จะแนะนำสำหรับมนุษย์เงินเดือนที่มีกองทุนสำรองเลี้ยงชีพ ก็คือให้ออมเงินเต็มอัตรา 15% แม้ว่าปัจจุบันผลตอบแทนอาจจะไม่ถึง 5% แต่เมื่อมองระยะยาวแล้วถือว่าคุ้มค่า หรืออย่างน้อยก็สามารถนำไปลดหย่อนภาษีได้ทันที หรือถ้าเป้าหมายเกษียณฟังดูไกลเกินเอื้อม ก็มี 2 ทางเลือก คือ “ขยายระยะเวลาทำงานให้ยาวขึ้น” เพื่อให้มีเวลาสะสมเงินมากขึ้น หรือ “ปรับลดเป้าหมาย” จากที่ตั้งเป้าใช้เงินเดือนละ 50,000 ก็เหลือ 30,000 บาท ให้เหมาะสมกับตัวเรา 3. ทำงบดุลชีวิต เพื่อเช็คความมั่งคั่ง การทำงบดุลชีวิตนี้จะทำให้เราสามารถเช็กได้ว่าตอนนี้เรากำลังรวย หรือจน จะทำได้โดยการแจกแจง “สินทรัพย์” และ “หนี้สิน” ตามรายละเอียด ดังนี้ สินทรัพย์ = แบ่งบัญชีทรัพย์สินเพื่อจะได้ทราบว่ามีทรัพย์สินพอใช้เกษียณไหม หนี้สิน = ซึ้งจะวางแผนเกษียณแล้วไม่ควรมีหนี้สินค้างชำระแล้วไม่เช่นนั้นแล้วชีวิตเกษียณอาจจะไม่สุข ขั้นตอนสุดท้ายเราจะมาเช็กความมั่งคั่งว่าเป็นอย่างไร โดยจะเช็กได้จากสูตร “สินทรัพย์ - หนี้สิน = ความมั่งคั่ง”
5.ความรู้ทางการเงิน